96 
samen in den Hoptarticklen eristliches gloubens, dann die 
von beiden religionen gloubend in Gott vnd in sinen son, 
in vnsren Herren Jesum Cristum, sölle deshalben sölche 
vnglychheit vsserliche frid, ruow und einigkeit nit zertrennen, 
wie dann an etlichen orten mer in der Eidgnoschafft, ouch 
in den dryen grauwen Pündten sampt vil stedt vnd stend 
im Rych tütscher nation sich in beiden religionen fründ- 
lichen mit einandren vertragend. Vs erzelten vrsachen solle 
man bedachtlichen gesinnet syn, alle schmachreden by ernst- 
haffter straf abzuoschaffen vnd an der heiligen, Gott wolge- 
felligen einigkeitt styff vnd steet verharren, vnd kein ort on 
des andren radt mit frömbden fürsten sich in Pündtnussen 
verpflichten, darzuo alle Verträg, land- vnd religionsfriden 
trüwlich, vfrecht vnd redlich halten, einandren in allen nöten 
dapferlichen zuostan vnd wider mengklich schüzen, schir- 
men vnd handhaben, einandren von unglychheit der religion 
wägen nit hassen, trotzen, verachten, durchächten noch an- 
gryfen, vnd Gott für einandren bitten etc. Ouch empütend 
sich die stedt an, so yemandts die Ortt vnder dem schyn 
der religion wellt vberzüchen, beleidigen, zwingen, tringen 
oder angryfen, so wellend si inen mit aller macht Iybs vnd 
guoz zuozüchen, hälffen, radten, schüzen vnd schirmen, vn- 
geacht, das sy wider ihre religionsgnossen kriegen müestend, 
mit pit, sy wellent söliches gägen inen ouch thuon. Lest- 
lichen begärend sy, sy wellend sich, vor ougen schwäbender 
böser, gfaarlicher praticen halben dazuo bewogen, vf ihr trüw- 
herzig anbringen gägen inen widrum erelären. Alles mit hoch- 
ermanenden wytlöüffigen worten, gründen vnd argumenten, 
dan das alein ein kurzer vszug der Euangelischen stedten 
gesanthen geschrifftliches vnd mündliches fürbringen vnd be- 
geren ist. 
